Óblasts de Rusia

Un óblast (en rusu: область) ye un tipu de suxetu federal de la Federación Rusa. Un óblast ye una entidá política constituyente de la xunión federal que conforma el gobiernu de Rusia: tien representación nel Conseyu de la Federación, y ye una división alministrativa de primer nivel. Cada óblast tien un gobiernu estatal qu'exerce la so autoridá sobre un territoriu xeográficu definíu, con un gobernador nombráu direutamente pol presidente de Rusia a la cabeza, y un parllamentu o duma elixíu democráticamente. Los óblasts divídense en raions o distritos, ciudaes independientes (equivalentes a un distritu) y okrugs autónomos, que son llegalmente suxetos federales d'estatus igual al de un óblast pero que tán alministrativamente subordinaos a ún d'ellos. Anguaño namái dos óblast, el d'Arkhangelsk y el de Tiumén, conserven entá la figura del okrug autónomu: el de Nenets y los de Khanty-Mansi y Yamalo-Nenets respeutivamente.

Óblast, asina, ye un términu rusu asemeyáu a los occidentales de provincia o rexón. La mayoría reciben el so nome a partir del de so centru alministrativu, que ye'l nome oficial pa denomar la capital d'un óblast, que xeneralmente ye la ciudá mayor del territoriu. Les esceiciones son los óblast de Leningráu y Moscú, que nun tienen capital oficial, y el de Sakhalin, que recibe'l so nome d'un accidente xeográficu (una islla). Dos óblast, amás, caltienen los nomes antiguos de les sos ciudaes capitales: el de Leningráu, anterior nome de San Petersburgu, y el de Sverdlovsk, antiguu nome d'Ekaterimburgu. Los óblast, en xeneral, son rexones con una población mayoritaria de xente d'etnia rusa y falante nativa de rusu, y la mayoría asitiense na Rusia Europea. El so tamañu ye pervariable: el mayor ye'l de Tyumen, con 1.435.200 km², y el más pequeñu'l de Kaliningráu, con namái 15.100 km². El más populosu ye'l de Moscú, con 7.095.120 habitantes, y el menos pobláu el de Magadán, con 156.996 habitantes.

 550px Amur
 Arkhánguelsk
 Astracán
 Bélgorod
 Briansk
 Cheliábinsk
 Chitá (*)
 Irkutsk
 Ivánovo
 Kaliningráu
 Kaluga
 Kémerovo
 Kírov
 Kostromá
 Kurgán
 KurskLeningráu
 Lípetsk
 Magadán
 Moscú
 Múrmansk
 Nizhni Nóvgorod
 Nóvgorod
 Novosibirsk
 Omsk
 Oremburgu
 Oriol
 Penza
 Pskov
 Rostov
 Riazán
 SakhalinSamara
 Sarátov
 Smolensk
 Sverdlovsk
 Tambov
 Tomsk
 Tver
 Tula
 Tiumén
 Uliánovsk
 Vladímir
 Volgográu
 Vólogda
 Vorónezh
 Yaroslavl
—
El óblast de Chitá forma parte del krai de Zabaikalie, dende'l 1 de marzu de 2008, como resultáu de la fusión col Ókrug Autónomu de los Buriatos de Aguínskoye.

 Referencies 

 Enllaces esternos 

*